**NVO**  **MEDJUNARODNI FESTIVAL KLAPA - PERAST**

**raspisuje**

**K O N K U R S**

**za kategoriju NOVA KLAPSKA PJESMA PERAST- 2020.**

**Član 1.**

***Nova klapska pjesma*** je takmičarska kategorija **XIX Medjunarodnog Festivala Klapa - Perast 2020.** čije će se finalne takmičarske večeri održati 26. i 27. juna ove godine u Perastu.

**Član 2.**

Osim klapa koje su se po konkursnim uslovima Festivala uredno prijavile za takmičenje u jednoj od takmičarskih kategorija,pravo učešća imaju i sve ostale *muške, ženske* i *mješovite klape* koje žele da nastupe samo u ovoj kategoriji Festivala - *NOVA KLAPSKA PJESMA*.

**Član 3.**

*Stihove* pjesama u ovoj kategoriji treba pisati na teme konkursa - *Boka kotorska* i *More i pomorstvo.*

Kvalitet i poetsku ljepotu stihova ocjenjuje poseban Strucni ziri MFK Perast. Najbolji stihovi konkurisu za posebne nagrade autorima stihova. Stihovi mogu biti i stariji narodni stihovi u obradama kao i novi autorski stihovi. Za nagradu „*Julije Balović*“, konkurišu samo novi, do sada neobjavljeni autorski stihovi. Zabranjeni su tekstovi koji sadrže netoleranciju na nacionalnoj, rasnoj i vjerskoj osnovi.

*Melodije trebaju biti u klapskom maniru,* sa *primorsko- dalmatinsko - bokeškim* muzičkim izrazom. Stručni odbor će visoko cijeniti ukoliko se autor opredijeli za obradu melodijskog motiva iz muzičke baštine Boke Kotorske, crnogorskog primorja i zaleđa. Kompozicije ne smiju biti duže od tri i po minuta.

*Aranžman* **(**obrada) prilagodjen *a cappella* izvodjenju(bez instrumentalne pratnje), može biti harmonizovan odnosno raspisan za mušku, žensku ili mješovitu klapu. Pored jasnog melodijskog toka i dinamičke gradacije, potrebno je da postigne izbalansiranost i ujednačenost glasova, a ritmika mora biti primjerena ukupnom karakteru aranžmana koji proizilazi iz karaktera teksta i melodije.

**Član 4.**

Kompozicije koje konkurišu na Festivalu za kategoriju *NOVA KLAPSKA PJESMA*  ne smiju biti prethodno javno izvodjene niti umnožavane na nosačima zvuka prije ovog Festivala**.**

**Član 5.**

U kategoriji *NOVA KLAPSKA PJESMA* dodjeljuje se nagrada stručnog žirija i publike.

Nagrada nosi ime *„Nikola Gregović“* i podrazumijeva novčani iznos od 1000 €:

* iznos od 500€ dodjeljuje Stručni žiri za najbolje kompozicije,

I nagradu od 250€, II nagradu od 150€ i III nagradu od 100€.

* drugi dio nagrade od 500€ dobija klapa čija je *NOVA KLAPSKA PJESMA* proglašena najboljom, glasovima publike.

Stručni žiri dodjeljuje nagradu „*Milorad - Minja Vučetić“* autoru najboljeg aranžmana (obrade) od 150€ u kategoriji *NOVA KLAPSKA PJESMA*, dok poseban Stručni žiri dodjeljuje nagradu „*Julije Balović“* od 150€ za najbolji tekst u ovoj kategoriji. Ukoliko se ne dodijeli I nagrada za najbolji aranžman ili tekst, dodijelit će se utješne nagrade: II od 100€ i III od 50 €.

**Član 6.**

Uz *prijavu,* klape su dužne dostaviti posebno tekst ( Word ili PDF) i odvojeno, kompletnu partituru u PDF formatu ispisanu savremenom notografijom. Neće se uzimati u obzir partiture i tekstovi ispisani rukopisom ili u JPG formatu. Poželjno je (ukoliko postoji mogućnost) dostaviti i demo snimak kompozicije sa kojom konkurišu na Festivalu. Klapa, u ovoj kategoriji može konkurisati sa najviše dvije kompozicije.

Klape su dužne da u prijavi navedu podatke o autorima teksta, muzike i aranžmana, kao i da obezbijede pismenu saglasnost svih autora da se prijavljene nove pjesme mogu javno izvesti na Festivalu, da se mogu štampati u festivalskim publikacijama, kao i da mogu biti objavljene u rubrici „*Notni zapisi*“ na web stranici Festivala .

Tekst saglasnosti je sastavni dio formulara prijave. Nije potrebna saglasnost za tekstove i narodne motive ukoliko su se isti koristili u stvaranju obrade za kategoriju *NOVA KLAPSKA PJESMA* u okviru člana 3. ovog konkursa.

**Član 7.**

Ukoliko se steknu uslovi za objavljivanje programa Festivala na nosače zvuka (audio) i/ili zvuka i slike (audio-video) radi distribucije u komercijalne svrhe, Organizator Festivala, NVO MEDJUNARODNI FESTIVAL KLAPA – PERAST će autore čija djela prođu konkursnu proceduru i budu uvrštena u program Festivala, kao i klapu-izvođača, obavijestiti o realizaciji projekta snimanja CD-a. Organizator Festivala će shodno pravilima Zakona autorskog i srodnih prava, uredno prijaviti taj projekat kao i cjelokupni program festivala PAM-u CG - Kolektivnoj organizaciji za zaštitu prava autora muzike Crne Gore.

**Član 8.**

Rok za dostavljanje prijava po ovom konkursu je od 15.februara do 31.marta 2020.god.

Formular *prijave*, kao i sve bitne informacije o Festivalu, kontakt adresama i brojevima, mogu se dobiti na sajtu Festivala. [www.festivalklapaperast.com](http://www.festivalklapaperast.com)

*Prijave*, uz partituru i posebno odštampan tekst dostavljaju se elektronskom poštom na adresu:

**artistic1@t-com.me**

sa naznakom za : **Nova kompozicija,**  **XIX MEDJUNARODNI FESTIVAL KLAPA, PERAST- 2020.**

Dodatne informacije se mogu dobiti na telefonima **+382 69 223 707 / +385 98 835 394**

Perast, 15.02.2020.god. Upravni odbor MFK Perast